open-index/open-wikipedia-markdown huggingface dataset:
Vigdis Yran Dale

**Vigdis Augusta Yran Dale** (født 31. juli 1956 i Oslo) er en norsk designer, sanger og forretningskvinne. 

Vigdis Yran Dale studerte tegning og skulptur ved École nationale supérieure des beaux-arts i Paris og hospiterte i samme fag ved Statens kunst- og håndverksskole i Oslo 1981-1982. Hun bor i dag i Nevlunghavn i Larvik kommune og i Oslo. Hun drev Nevlunghavn Gjæstgiveri 1989–1998 og restaurerte og drev Rekefabrikken galleri og industrimuseum 1983–1993 i Nevlunghavn. Hun mottok Brunlanes kommunes Restaureringspris i 1985 for arbeidet med fabrikken. Hun mottok kommunens kulturpris i 1992 for sin kulturformidling. I 1994 fikk hun Allgrønns Ondurdis-pris for ti års drift av denne kulturinstitusjonen. Hun restaurerte i 1999 et fadosted som kulturperle i Lisboa.

Vigdis Yran Dale er datter av tegneren Knut Yran (1920–1998), som blant annet var sjefsdesigner ved nederlandske Philips, og designeren Unn Søiland Dale (1926–2002), som blant annet designet den populære «mariusgenseren» i 1953, noe som imidlertid er omstridt. I 2002 overtok Yran Dale etter sin mor som designer og daglig leder i Lillunn AS med enerett på mønstrene. 

Som sanger har Vigdis Yran Dale særlig vært opptatt av portugisisk fadosang.

## Referanser
Mwambutsa IV Bangiriceng av Burundi

**Mwambutsa IV Bangiricenge** (født 1912, død 26. april 1977) var konge av Burundi fra 16. desember 1915 til 8. juli 1966. Han fikk tittelen Mwami – konge. 

Han tok over etter Mutaga IV Mbikije. Som andre burundiske konger var han etnisk ganwa. I løpet av de første årene av hans styre ble Burundi overført fra tysk til belgisk styre som en følge av første verdenskrig. Han var fremdeles leder for landet da det ble uavhengig i 1962 og dannet et konstitusjonelt monarki som led under mye vold, blant annet attentater på tre statsministre. Han måtte hele tiden bytte statsministre for å holde seg inne med både hutuer og tutsier.

Kongen avla i oktober 1963 offisielt besøk i Norge. Kong Mwambutsa ble da utnevnt til storkors av St. Olavs Orden.

Han ble avsatt av sønnen Ntare V i 1966 og flyktet til Sveits hvor han bodde fram til han døde i 1977.

## Referanser
Elite Ice Hockey League

**Elite Ice Hockey League** er en profesjonell ishockeyliga i Storbritannia og Nord-Irland. Ligaen ble dannet i 2003 da Ice Hockey Superleague opphørte. Elite Ice Hockey League er høyeste nivå i britisk ishockey.

## Lagene (2023&ndash;24)

## Sluttspillmestere

* 2004 –  
* 2005 –  
* 2006 –  
* 2007 –  
* 2008 –  
* 2009 –  
* 2010 –  
* 2011 –  
* 2012 –  
* 2013 –  
* 2014 –  
* 2015 –  
* 2016 –  
* 2017 –  
* 2018 –  
* 2019 –  
* 2020 – *Avlyst*
* 2021 –  
* 2022 –  
* 2023 –  
* 2024 –  

## Noen Norske spiller som fikk spille i ligaen
*Simen André Edvardsen, Coventry Blaze.
*Nicolai Bryhnisveen, Coventry Blaze
*Max Krogdahl, Coventry Blaze
*Sondre Olden, Sheffield Steelers
*Jacob Lundell Noer, Sheffield Steelers
*Adrian Saxrud Danielsen, Sheffield Steelers
*Martin Gran 

## Referanser


## Eksterne lenker
* http://www.eliteleague.co.uk/
Mandespråk

**Mandespråk** er en gruppe på cirka 70 språk som snakkes i Vest-Afrika og utgjør en gren av språkfamilien niger-kongospråk. Blant mandespråkene finnes mandinka, soninke, bambara, dyula, kagoro, bozo, mendé, yacouba, vai og ligbi. Mandespråk blir snakket av omtrent 20 millioner i Gambia, Guinea, Guinea-Bissau, Elfenbenskysten, Senegal, Ghana, Togo, Benin, Burkina Faso, Mauritania, Niger, Sierra Leone, Nigeria og Mali.

Språkgruppen ble først beskrevet i 1854 av S. W. Koelle i sin *[[Polyglotta Africana]]*. Han nevnte her 13 språk. I 1901 gjorde Maurice Delafosse en atskillelse mellom to grupper i sin *Essai de manuel pratique de la langue mandé ou mandingue*. Han skriver i den om en nordlige gruppe ved navn *mandé-tan* og en sydlig gruppe ved navnet *mandé-fu*. I 1924 hevdet L. Tauxier at denne distinksjonen ikke var velbegrunnet og at det fantes minst en tredje undergruppe, som han kallte *mandé-bu*. Denne oppfatningen ble støttet av A. Prost i 1950. I 1958 publiserte William E. Welmers en artikkel titulert «The Mande Languages», der han delte inn mandespråkene i tre undergrupper &ndash; nordvest, syd og øst, basert på leksikonstatistikk. Joseph Greenberg støttet denne inndelingen i sin *The Languages of Africa* (1963). Long (1971) og G. Galtier (1980) støtter også inndelingen i tre grupper, men med betydelige forskjeller. 

Nå deler flertallet av språkforskerne mandespråkene inn i en vestlig og en østlig gren, hvorav den vestlige er større og omfatter 54 språk. Flere av de vestlige språkene har mer enn en million talere, blant dem bambara, malinke, maninka, mende, dyula, soninke og susu. Av disse har bambara og dyula rundt 4 millioner talere. Dyula er et lingua franca innenfor handelen i nordre Elfenbenskysten og vestre delen av Burkina Faso. Den østlige gruppen omfatter 20 språk. Et av de største er dan, med rundt en million talere.

## Referanser


## Litteratur
* Delafosse, Maurice (1901). *Essai de manuel pratique de la langue mandé ou mandingue.* Paris: Leroux.
* Delafosse, Maurice (1904). *Vocabulaires comparatifs de plus de soixante langues ou dialectes parlés à la Côte d'Ivoire et dans les régions limitrophes, avec des notes linguistiques et ethnologiques.* Paris: Leroux.
* Welmers, William E. (1971). *Niger-Congo, Mande *. I: *Linguistics in Sub-Saharan Africa* (Current Trends in Linguistics; 7), red. Thomas A. Sebeok, Jade Berry, Joseph H. Greenberg, m. fl., 113–140. The Hague: Mouton.
Mahmoud al-Mabhouh

**Mahmoud al-Mabhouh** (født 14. februar 1960 i Jabalialeiren på Gazastripen, død 19. januar 2010 i Dubai) var en ledende militær kommandant i den palestinske organisasjonen Hamas. 

## Liv og virke
### Bakgrunn
Mabhouh ble utdannet til bilmekaniker og han hadde tretten søsken, og var selv far til fire barn. I 1970, sluttet han seg til Det muslimske brorskapet. 

### Hamas
I 1986 ble Mabhouh arrestert av israelske sikkerhetsstyrker for besittelse av en rifle. Det var først etter denne løslatelsen at han for alvor ble involvert i Hamas. Mabhouh skal ha uttalt at han kledte seg ut som ortodoks jøde for å unngå oppmerksomhet fra israelsk etterretningsvesen og overvåkning. al-Mabhouh var en av grunnleggerne av Izz ad-Din al-Qassam-brigadene, et militære datterselskap av Hamas. Som operativ i al-Qassam brigadene var Al-Mabhouh involvert i flere væpnede aksjoner rettet mot Israel og jødiske bosetninger, blant annet med bortføring og drap av to israelske soldater i 1989. 

I senere år var det antatt at al-Mabhouh hadde en viktig rolle med å skaffe våpen til al-Qassam-brigadene. al-Mabhouh skulle ha overlevd to attentatforsøk, den første var en bilbombe, den andre fant sted i Beirut i 2009 og involverte bruk av gift som gjorde ham bevisstløs i 30 timer. Al-Mabhouh ble mistenkt av Israel for å være involvert i smugling av våpen og eksplosiver inn i Gaza. Han tilbrakte mesteparten av 2003 i egyptisk fengsel. Han var blitt arrestert og løslatt flere ganger av Israel. 

I 2010 ble det hevdet at al-Mabhouh hadde spilt en nøkkelrolle i en hemmelig forbindelse mellom Hamas på Gazastripen og Revolusjonsgarden i Iran. 

Mahmoud al-Mabhouh ble ønsket arrestert av israelske, egyptiske og jordanske myndigheter, og var hovedsakelig bosatt i Syria. Den 19. januar 2010 ble Al-Mabhouh drept på sitt hotellrom på et femstjerners hotell i Dubai etter å ha sjekket inn samme ettermiddag. Han hadde ankommet landet tidligere på dagen fra Syria under et alias og brukte ett av hans mange pass. I utgangspunktet trodde myndighetene i Dubai at al-Mabhouh hadde dødd av naturlige årsaker. Men en rettsmedisinsk rapport fastslo at Mabhouh først var blitt lammet av en injeksjon hurtigvirkende muskelavslappende medisiner, før han ble kvalt med en pute. Politiet i emiratet Dubai hevdet at drapet ble utført av folk fra det israelske Mossad. 

Han skal på forhånd ha blitt forfulgt av minst elleve personer mistenkt for å være Mossad-agenter, og som brukte falske eller ulovlig innhentede pass fra vestlige land. Mabhouh var på reise uten livvakter, og skal ha vært på vei til Bangkok på tidspunktet for hans død.  

Hans levninger ble fraktet til Damaskus for begravelse. Den 17. februar 2010 nektet det israelske utenriksministeren Avigdor Lieberman å bekrefte eller avkrefte noen israelske involvering i mordet. Fotografiene av 11 av de mistenkte morderne ble lagt til Interpols liste over mest ettersøkte personer. 

## Referanser


## Eksterne lenker
* 
* The Dubai Job : Mossad assassination Hamas

* Biography of Mahmoud al-Mahbouh from the Information Office of the Ezzedeen Al-Qassam Brigades
Presteid

**Presteid** ligger i Hamarøy i Nordland, i utkanten av kommunesenteret Oppeid. Hamsunsenteret, Hamarøy kirke og Stoklands Bilruter er lokalisert til Presteid. Presteidstraumen går forbi Presteid og forbinder Presteidfjordens ytre del med den indre delen, Glimma. Ved straumen ligger en fiskecamping.

Den norske nobelprisvinnende forfatteren Knut Hamsun bodde på Presteid fra han var ni til han var 14 år.

## Referanser
Prometheus (måne)

**Prometheus ** er en av Saturns måner. Den ble oppdaget i 1980 da den ble fotografert av romsonden Voyager 1.. 

## Referanser
Heinrich Christian Boie

**Heinrich Christian Boie** (født 19. juli 1744 i Meldorf i hertugdømmet Holstein, død 3. mars 1806 i Meldorf i Holstein) var en tysk litterat.

Boie studerte jus i Jena, og kom senere til Göttingen. Der grunnla han sammen med F.W. Gotter *Göttinger Musenalmanach*. Dette var den første tyske musealmanakken og organ for det litterære selskapet «Hainbund», som Boie hadde vært med å stifte. I 1781 ble Boie utnevnt til landfogd i Meldorf, og levde der til sin død.

Heinrich Christian Boie utgav kun en liten samling med dikt, men han har hatt betydning som utgiver av det verdifulle tidsskriftet *Deutsches Museum* (1776–91). Hans brevveksling er viktig for den som vil studere tysk litteratur i denne perioden.
Tethys (måne)

**Tethys** (fra gresk Τηθύς, navnet på en av titanene) er en av månene til planeten Saturn. Den ble oppdaget av Giovanni Domenico Cassini i 1684. Andre betegnelser for månen er *Saturnus III* og *S III Tethys*.
Regierungsbezirk Oppeln

**Regierungsbezirk Oppeln** var en Regierungsbezirk som eksisterte fra 1813 til 1941 innenfor den prøyssiske provinsen Schlesien og fra 1941 innenfor provinsen Øvre Schlesien. Forvaltningsenhetens sete befant seg i byen Oppeln.
Brian Doherty

**Brian Doherty** (1968–2026) var en amerikansk journalist. Han var «Senior Editor» ved *[[Reason Magazine]]*. Han var forfatter av *This Is Burning Man: The Rise of a New American Underground* (Little, Brown, 2004), *[[Radicals for Capitalism: A Freewheeling History of the Modern American Libertarian Movement]]* (PublicAffairs, 2007) og *Gun Control on Trial: Inside the Supreme Court Battle Over the Second Amendment* (Cato Institute, 2008).

## Referanser


* Author! Author! Article: Brian Doherty 
* The Modern Mythology of Burning Man

## Eksterne lenker
* Booktv.org intevju med Brian Doherty
* Anmeldelse av ''Radicals for Capitalism''
* Video av intervju/diskusjon med Doherty av Will Wilkinson på Bloggingheads.tv
* Charts and reviews of Doherty books, Amazon.com
Boie

**Boie** er et etternavn, og kan blant annet vise til:

* Friedrich Boie (1789 &ndash; 1870), en tysk ornitolog, entomolog og jurist.
* Heinrich Boie (1784 &ndash; 1827), en tysk zoolog.
* Heinrich Christian Boie (1744 &ndash; 1806), en tysk litterat.
* Kirsten Boie (f. 1950), en tysk barnebokforfatter.
Heinrich Boie

**Heinrich Boie** (født 4. mai 1784 i Meldorf i Holstein, død 4. september 1827 i Buitenzorg i Indonesia) var en tysk zoolog.

Boie var sønn av Heinrich Christian Boie og bror til Friedrich Boie, og studerte først rettsvitenskap i Kiel og Göttingen. Etter å ha fulgt forelesninger av Johann Friedrich Blumenbach i Göttingen og Friedrich Tiedemann i Heidelberg ble han interessert i biologi.

I 1821 ble Heinrich Boie Coenraad Jacob Temmincks assistent ved det naturhistoriske museet i Leiden. Etter Heinrich Kuhls død ble det bestemt at Boie skulle reise til Nederlandsk Østindia for å fortsette Kuhls arbeid med å samle inn eksemplarer til museet. Boie reiste til Java i 1825 og døde i Bogor i 1827.

## Referanser
Grand Prix Cycliste de Québec 2011

**Grand Prix Cycliste de Québec 2011** var den 2. utgaven av Grand Prix Cycliste de Québec: Rittet gikk 9. september med 16 runder på en 12,6 km lang løype, totalt 201,6 km.

I tillegg til de 18 ProTeam ble Cofidis, Europcar, FDJ og SpiderTech-C10 invitert til å delta.

## Resultater

## Eksterne lenker
*
Regierungsbezirk Posen

**Regierungsbezirk Posen** var en Regierungsbezirk som eksisterte fra 1815 til 1919 innenfor den prøyssiske provinsen Posen. Forvaltningsenhetens geografiske område befinner seg idag i Storpolske voivodskap i Polen.
Pandora (måne)

**Pandora** er en av månene til Saturn. Den ble oppdaget i 1980 da den ble fotografert av romsonden Voyager 1.

Dens middeldiameter er 84 km. Månen er oppkalt etter Pandora i gresk mytologi.

## Referanser
Epimetheus (måne)

**Epimetheus** er en av Saturns måner. 

Den er også kjent som *Saturn XI*. Månen har navn etter den mytiske Epimetheus fra gresk mytologi, som var bror til Prometheus.

## Referanser


## Litteratur
* 
* 
*
Regierungsbezirk Liegnitz

**Regierungsbezirk Liegnitz** var en Regierungsbezirk som eksisterte fra 1813 til 1945 innenfor den prøyssiske provinsen Schlesien. Forvaltningsenheten omfattet den nordvestlige delen av Schlesien.
Kirsten Boie

**Kirsten Boie** (født 1950) er en tysk barnebokforfatter. Hun ble i 2019 utnevnt til æresborger av Hamburg. 

## Referanser


## Eksterne lenker
* 
* 
*
Regierungsbezirk Bromberg

**Regierungsbezirk Bromberg** var en Regierungsbezirk som eksisterte fra 1815 til 1939 innenfor Storhertugdømmet Posen og deretter den prøyssiske provinsen Posen. Den 11. januar 1920 ble størstedelen av forvaltningsenheten innlemmet i Polen. Under den tyske okkupasjonen av Polen i 1939 ble den igjen innlemmet i Tyskland, hvor den eksisterte innenfor Reichsgau Danzig-Westpreußen frem til 1945.
Nakkhatra Mangala Kitiyakara

**Nakkhatra Mangala Kitiyakara**, prins av *Chanthaburi Suranath* (født 4. januar 1897, død 11. februar 1953) var en prins i Thailand, som også var ambassadør til Frankrike. Han var fetter av Kong Bhumibol Adulyadej. 

Han var den tredje sønnen til Kitiyakara Voralaksana, prins av Chanthaburi, og Prinsesse Apsarasaman Kitiyakara. 

Han ble gift med Bua Kitiyakara. De fikk fire barn, deriblant Thailands tidligere dronning Sirikit.
## Referanser
Kitiyakara Voralaksana

**Kitiyakara Voralaksana** (født 8. juni 1874, død 27. mai 1931) var den tolvte sønnen til kong Chulalongkorn. 

Han hadde fem hustruer og 24 barn, hvorav 14 var sønner og 10 døtre. En av sønnene var Nakkhatra Mangala Kitiyakara.
Regierungsbezirk Lüneburg

**Regierungsbezirk Lüneburg** var en av fire Regierungsbezirke i den tyske delstaten Niedersachsen, lokalisert i den nordlige delen av Tyskland mellom de tre byene Bremen, Hamburg og Hannover.

Forvaltningsenheten ble opprettet i kongedømmet Hannover i 1823 som *Landdrostei Lüneburg*, omdøpt til *Regierungsbezirk* i 1885, og deretter omdannet til en forvaltningsenhet i den prøyssiske provinsen Hannover. Den 1. februar 1978 ble *Lüneburg Region* innlemmet i den tidligere Stade region. Liksom alle Regierungsbezirke i Niedersachsen, ble den oppløst i 2004.
George VI Sound

**George VI Sound** er et sund som separerer Aleksanderøya fra Antarktishalvøya. Sundet er om lag 500 kilometer langt, men mesteparten av sundet er dekket av George VI isbrem. Sundet ble oppdaget av Lincoln Ellsworth som overfløy det i 1935, og videre utforsket av British Graham Land Expedition (BGLE) i 1936-1937 og av United States Antarctic Service (USAS) i 1940. 

George VI Sound ble navngitt av John Riddoch Rymill, leder av BGLE, etter Georg VI av Storbritannia.

## Kilder
*
Taytu Betul

**Taytu Betul** (ca. 1851–1918) var keiserinne av Etiopia (1889–1913), gift med Menelik II.

Hennes familie var den regjerende familien i provinsen Semien. Hun hadde vært gift fire ganger tidligere da hun giftet seg med kong Menelik av Shewa, den fremtidige keiser.

Hun er kjent for sin rolle i forbindelse med grunnleggelsen av Addis Abeba. Byens beliggenhet ble valgt av keiserinne Taytu Betul og grunnlagt av hennes mann keiser Menelik II i 1887.

UNESCO har inkludert Taytu Betul i sin oversikt over betydningsfulle kvinner i afrikansk historie.

## Referanser
Radicals for Capitalism

***Radicals for Capitalism: A Freewheeling History of the Modern American Libertarian Movement*** er en bok skrevet av Brian Doherty og utgitt i 2007. Den handler om den libertarianske/liberalistiske historien i det 20. århundret. Den søker etter bevegelsens røtter, og også livshistoriene til Ayn Rand, Milton Friedman, Ludwig von Mises, F. A. Hayek og Murray Rothbard. 

Boken er ikke direkte kronologisk, og presenterer i stedet korte fortellinger rundt sentrale emner. Doherty sa at han ble inspirert til å skrive boken fordi «liberalistiske ideer og de som støttet dem i det 20. århundret trenger oppmerksomhet og kudos.» Boken ble anmeldt i *[[The New York Times]]*, i *[[City Journal (New York)|City Journal]]*, *[[The San Diego Union-Tribune]]* og *[[The Washington Times]]*. *[[The Guardian]]* hevdet at boken var «standardhistorien for den liberalistiske bevegelsen for flere år fremover.»

## Referanser


## Eksterne lenker
* Radicals for Capitalism, The Mises Review
* Radicals for Capitalism, Amazon.com
* Radicals for Capitalism, Google Books
Regierungsbezirk Hannover

**Regierungsbezirk Hannover** var en Regierungsbezirk i den prøyssiske provinsen Hannover og senere i den tyske delstaten Niedersachsen, som eksisterte fra 1885 til 2004. Forvaltningsenheten befant seg i den sørlige delen av delstaten, med sete i Hannover.
Regierungsbezirk Hildesheim

**Regierungsbezirk Hildesheim** var en av åtte Regierungsbezirke som under dannelsen av Niedersachsen i 1946. 

Forvaltningsenheten ble opprettet i 1885 i den prøyssiske provinsen Hannover. Forvaltningsenheten ble oppløst i 2004.
Bjørn Thorkildsen

**Bjørn Thorkildsen** (1926&ndash;2016) var en norsk friidrettsutøver, som spesialiserte seg på høydehopp. Han representerte drammensklubben IF Hellas. 

Thorkildsen vant NM fire ganger i høydehopp i årene 1955 til 1957 og 1960. For seieren i 1955 ble han tildelt kongepokalen. Han var andre nordmann over 2 meter i høyde, og satte norsk rekord tre ganger da han flyttet den til 2,03 i 1955, 2,04 i 1956 og 2,05 i 1957. 

## NM-medaljer

## Referanser
Peter O’Neill

**Peter Charles Paire O'Neill** (født 1965) er en papuansk politiker var Papua Ny-Guineas statsminister fra 4. august 2012 til 30. mai 2019.

O'Neill representerer partiet People's National Congress Party og er innvalgt i parlamentet fra Ialibu-Pangia-distriktet. Han ble etterfulgt av James Marape som statsminister.

Han er *companion* (CMG) av Order of St Michael and St George.

## Referanser


## Eksterne lenker
* People's National Congress Party, PNG-Integrity of Political Parties & Candidates Commission
Innavlsdepresjon

**Innavlsdepresjon** er redusert fitness i en populasjon som følge av paring mellom beslekta individer (innavl). Ordet depresjon brukes her i sin opprinnelige betydning, dvs. forsenkning eller lavere enn. Årsaken til den reduserte fitnessen er at økt innavl gir avkom med redusert heterozygositet. 

Det er to hovedteorier for hvordan redusert heterozygositet kan gi innavlsdepresjon: overdominans og delvis dominans. Overdominanshypotesen bygger på at heterozygoter har høyere fitness (heterozygot fordel) og dermed vil redusert heterozygositet gi avkom med lavere fitness. Delvis dominans-hypotesen baserer seg på at det hos alle individer forekommer dødelige eller skadelige alleler hvis genuttrykk skjules i heterozygot form. Ved innavl øker forekomsten av homozygote loci og individer som er homozygote for de dødelige eller skadelige allelene vil få redusert fitness. 

De fleste populasjoner har noen grad av innavlsdepresjon, fordi det i alle populasjoner finnes mutasjoner som har skadelig effekt, og populasjonene er ikke uendelig store. Dermed vil parringer skje mellom individer som i noen grad (ofte liten hvis populasjonen er stor) er i slekt og dermed vil de skadelige allelenes effekt komme til uttrykk. 

Hos hermafroditter finnes muligheten for den mest ekstreme formen for innavl, sjølbefruktning og innavlsdepresjon kan derfor være spesielt viktig hos slike organismer, som for eksempel blomsterplanter. Det er imidlertid ikke slik at graden av innavlsdepresjon følger direkte av populasjonens innavlsnivå, effekten av innavl er underlagt evolusjon. For eksempel kan effekten av innavlsdepresjon avta gjennom sterk innavl hvis de skadelige allelene fjernes fordi de uttrykkes i flere avkom. Slik «purging» kan gi økt gjennomsnittlig fitness i populasjonen.

En nøkkel for å forhindre innavlsdepresjon er å beregne minimum effektiv populasjonsstørrelse (MEP).

## Referanser
Regierungsbezirk Kassel

**Regierungsbezirk Kassel** er en av tre Regierungsbezirke i den tyske delstaten  Hessen. Forvaltningsenheten ble opprettet i 1866 i den prøyssiske provinsen Hessen-Nassau, og ble i 1946 en del av Hessen.

Forvaltningsområdet grenser mot nord til Niedersachsen, i øst til Thüringen, i sørøst til Bayern, i sør til Regierungsbezirk Gießen, og i vest til Nordrhein-Westfalen. Administrasjonsby er Kassel. 

## Inndeling
Regierungsbezirk Kassel omfatter en Kreisfri by og 6 landkreise:

### Kreisfri by
# Kassel

### Landkreise
# Landkreis Waldeck-Frankenberg
# Landkreis Kassel
# Werra-Meissner-Kreis
# Schwalm-Eder-Kreis
# Landkreis Hersfeld-Rotenburg
# Landkreis Fulda
Regierungsbezirk Düsseldorf

**Regierungsbezirk Düsseldorf** er en av fem Regierungsbezirke i den tyske delstaten  Nordrhein-Westfalen. Forvaltningsenheten ble opprettet i 1815 i den prøyssiske provinsen Rhinland, og ble i 1946 en del av Nordrhein-Westfalen.

## Eksterne lenker
*
Sierra Leones provinser

Sierra Leone er delt inn i fire provinser (tre til 2017) og ett område. Området Western omfatter hovedstaden Freetown og omkringliggende områder, og har en spesiell status på lik linje med provinsene.

Provinsene er videre inndelt i 16 distrikter (tidligere 14), mens distriktene på sin side er inndelt i høvdingdømmer.

Provinser:
*Eastern
*Northern
*Southern
*North West

Område:
*Western

## Se også
*ISO 3166-2:SL
Regierungsbezirk Kleve

**Regierungsbezirk Kleve** var en Regierungsbezirk i den prøyssiske provinsen Jülich-Kleve-Berg. Forvaltningsenheten ble opprettet den 23. april 1816, og ble den 22. juni 1822 innlemmet i Regierungsbezirk Düsseldorf.
Bad Romance

**«Bad Romance»** er en sang av Lady Gaga, og den første og siste singelen fra hennes tredje EP-album *[[The Fame Monster]]*. Singelen ble lansert 26. oktober 2009.

## Format og sporliste

* **Digital download**
# "Bad Romance" – 4:54

* **Digital download EP**
# "Bad Romance" – 4:54
# "Bad Romance" (Hercules & Love Affair Remix) – 5:11
# "Bad Romance" (Chew Fu Remix) – 7:13
# "Bad Romance" (Starsmith Remix) – 4:55
# "Bad Romance" (Music Video) – 5:14

* **Promo-CD-single**
# "Bad Romance" (Short Radio Edit) – 4:00
# "Bad Romance" (Radio Edit) – 4:22
# "Bad Romance" (Main) – 4:54

* **EU CD Single**
# "Bad Romance" (Radio Edit) – 4:24
# "Bad Romance" (Main) – 4:54

* **Germany Remix Version**
# "Bad Romance" (Radio Edit) – 4:21
# "Bad Romance" (Chew Fu Remix) – 7:13
# "Bad Romance" (Starsmith Remix) – 4:55
# "Bad Romance" (Grum Remix) – 4:50
# "Bad Romance" (Bimbo Jones Radio Remix) – 3:58
# "Bad Romance" (Hercules & Love Affair Remix) – 5:11
# "Bad Romance" (Hercules & Love Affair Dub Remix) – 5:11
# "Bad Romance" (Music Video) – 5:14

* **French CD Single**
# "Bad Romance" (Radio Edit) – 4:21
# "Bad Romance" (Bimbo Jones Radio Remix) – 3:58
# "Bad Romance" (Chew Fu Remix) – 7:13

* **UK CD Single**
# "Bad Romance" (Radio Edit) – 4:22
# "Just Dance" (Deewaan Mix ft. Ashking, WeDis, Lush, Young Thoro) – 4:16

* **UK 7" picture disc**
# "Bad Romance" (Radio Edit) – 4:21
# "Paparazzi" (DJ Dan Club Remix) – 6:37

* **US Digital Remix EP**
# "Bad Romance" (Chew Fu H1N1 Fix) – 7:13
# "Bad Romance" (Kaskade Remix) – 4:20
# "Bad Romance" (Bimbo Jones Radio Remix) – 3:58
# "Bad Romance" (Skrillex Remix) – 4:23

* **US Digital The Remixes EP Part 2**
# "Bad Romance" (Grum Remix) – 4:50
# "Bad Romance" (Richard Vission Remix) – 5:22
# "Bad Romance" (Hercules & Love Affair Remix) – 5:12
# "Bad Romance" (Hercules & Love Affair Dub Remix) – 5:12
# "Bad Romance" (DJ Dan Remix) – 3:44

* **US 'The Remixes' CD Single**
# "Bad Romance" (Chew Fu H1N1 Fix) – 7:13
# "Bad Romance" (Kaskade Remix) – 4:20
# "Bad Romance" (Bimbo Jones Remix) – 3:58
# "Bad Romance" (Skrillex Remix) – 4:23
# "Bad Romance" (Grum Remix) – 4:51
# "Bad Romance" (Richard Vission Remix) – 5:23
# "Bad Romance" (Hercules & Love Affair Remix) – 5:12

## Referanser


## Eksterne lenker
*
Etiopias grunnlov

**Grunnloven i Etiopia**, som er den høyeste lov i den føderale republikken Etiopia, ble vedtatt av overgangsregjeringen i desember 1994 og trådte i kraft i august 1995. Den ble utarbeidet av den grunnlovsgivende forsamling som ble valgt i juni samme år. Etiopia har tidligere hatt tre andre konstitusjoner, fra 1931, 1955 og 1987.

Grunnloven består av 106 artikler i 11 kapitler. Det gir en føderal regjering av ni etnisk-baserte regioner styrt av et to-kammers parlament. Grunnloven gir et sett av grunnleggende menneskerettigheter, artikkel 13 fastsetter at disse rettigheter og friheter skal tolkes i samsvar med Verdenserklæringen om menneskerettigheter, den internasjonale konvensjonen om sivile og politiske rettigheter og andre internasjonale vedtekter som Etiopia støtter. Dokumentet garanterer videre at alle etiopiske språk vil nyte lik statlig anerkjennelse, men amharisk er angitt som arbeidsspråk av den føderale regjeringen. 

## Eksterne lenker
* Constitution of Ethiopia
Regierungsbezirk Stettin

**Regierungsbezirk Stettin** var en Regierungsbezirk i den prøyssiske provinsen Pommern som eksisterte fra 1808 til 1945. Forvaltningsenhetens sete befant seg i byen Stettin.
Regierungsbezirk Breslau

**Regierungsbezirk Breslau** var en Regierungsbezirk i den prøyssiske provinsen Schlesien som eksisterte fra 1813 til 1945. 

Forvaltningsenheten befant seg i den midterste delen av Schlesien, og hadde sitt sete i byen Breslau. Området tilhører idag det Nederschlesiske voivodskap i Polen.
Western (Sierra Leone)

**Western** er et område i Sierra Leone. Det er en av landets forvaltningsenheter på øverste nivå, sammen med de tre provinsene. Western ligger vest i Sierra Leone, og omfatter Freetownhalvøya, hvor landets hovedstad Freetown ligger. Den nest største byen i området er Waterloo. Western har rundt 1,5 millioner innbyggere, og et areal på 557 km². Området er det rikeste i landet, og fungerer som økonomisk og kulturelt sentrum.

## Distrikter
Western er delt inn i to distrikter:
*Western Area Rural
*Western Area Urban

## Referanser


## Eksterne lenker
*
Northern (Sierra Leone)

**Northern** er en provins i Sierra Leone. Den utgjør den nordlige delen av landet. Northern hadde om lag 1,7 millioner innbyggere i 2004, og dekker et areal på 35&nbsp;936 km². Byen Makeni er provinsens administrative og økonimiske sentrum. Geografien preges av skogkledde åser, med større fjell lengst i innlandet. Langs kyster vokser det mangrover. I Northern ligger også Outamba-Kilimi nasjonalpark. Størsteparten av innbyggerne i provinsen er muslimer, og temne-folket er den største etniske gruppa.

## Distrikter
Northern er delt inn i fem distrikter:
*Bombali
*Kambia
*Koinadugu
*Port Loko
*Tonkolili

## Referanser


## Eksterne lenker
*
Bo (Sierra Leone)

**Bo** er Sierra Leones nest største by, etter hovedstaden Freetown. Den er administrasjonssentrum i provinsen Southern og i distriktet Bo. Bo hadde 149&nbsp;957 innbyggere i 2004. Byen opplever en befolkningseksplosjon, og innbyggertallet ble beregna til 231&nbsp;494 i 2011.

Byens innbyggere representerer ei rekke ulike etnisiteter, med mendefolket som den største etniske gruppa.

I Bo ligger Njala University, landets nest største universitet.

## Referanser


## Eksterne lenker
*
Regierungsbezirk Köslin

**Regierungsbezirk Köslin** var en Regierungsbezirk i den prøyssiske provinsen Pommern som eksisterte fra 1816 til 1945. Forvaltningsenheten hadde sitt sete i byen Cöslin (senere skrevet Köslin). Området tilhører idag for det meste det vestpommerske voivodskap i Polen, tildels (i øst) til det pommerske voivodskap.

Den 1.&nbsp;desember 1900 hadde Regierungsbezirk Köslin 587.783 innbyggere, den 17.&nbsp;mai 1939 var det 597.869. Arealet omfattet i 1900 14.030,73&nbsp;km², gordelt mellom 1900 byer og kommuner (Gemeinden).
Regierungsbezirk Potsdam

**Regierungsbezirk Potsdam** var en Regierungsbezirk i den prøyssiske provinsen Brandenburg som eksisterte fra 1815 til 1945. Forvaltningsenheten hadde sitt sete i byen Potsdam. Området er idag del av Brandenburg og Berlin.
Eastern (Sierra Leone)

**Eastern** er en provins i Sierra Leone. Den utgjør den østlige delen av landet. Eastern hadde om lag 1,2 millioner innbyggere i 2004, og dekker et areal på 15&nbsp;553 km². Kenama er provinsens administrative sentrum. I provinsen er fjellrik, og her finnes fjellkjeden Lomafjellene.

## Distrikter
Eastern er delt inn i tre distrikter:
*Kailahun
*Kenema
*Kono

## Referanser


## Eksterne lenker
*
Regierungsbezirk Aachen

**Regierungsbezirk Aachen** var en Regierungsbezirk i den prøyssiske Provinsen Rhinland og senere Rheinland-Pfalz som eksisterte fra 1815 til 1972. Forvaltningsenheten hadde sitt sete i byen Aachen. Forvaltningsenheten ble slått sammen med Regierungsbezirk Köln den 1. august 1972.
Regierungsbezirk Berlin

**Regierungsbezirk Berlin** var en Regierungsbezirk i den prøyssiske Provinsen Brandenburg som eksisterte fra 1816 til 1821. I året 1819 hadde forvaltningsenheten 196 429 innbyggere og et areal på 76&nbsp;km². Området til Regierungsbezirk Berlin tilhører idag helt og holdent den tyske delstaten Berlin.
Regierungsbezirk Wiesbaden

**Regierungsbezirk Wiesbaden** var en Regierungsbezirk i den prøyssiske provinsen Hessen-Kassel og deretter en av tre Regierungsbezirke i den tyske delstaten Hessen. Forvaltningsenheten eksisterte fra 1867 til 1968 og hadde sitt sete i Wiesbaden.
Southern (Sierra Leone)

**Southern** er en provins i Sierra Leone. Den utgjør den sørlige delen av landet. Southern hadde om lag 1,4 millioner innbyggere i 2004, og dekker et areal på 19&nbsp;694 km². Bo er provinsens administrative sentrum, og er også landets nest største by. Den største etniske gruppa i provinsen er mendefolket.

## Distrikter
Southern er delt inn i fire distrikter:
*Bo
*Bonthe
*Moyamba
*Pujehun

## Referanser


## Eksterne lenker
*
Ntare V av Burundi

**Ntare V av Burundi** (født *Charles Ndizeye*, 2. desember 1947, død 29. april 1972) var konge av Burundi fra juni til november 1966. Fram til han besteg tronen hadde han tittelen og navnet kronprins Charles Ndizeye. Han avsatte sin far, Mwambutsa IV (død i Sveits i 1977) i 1966. Kong Ntare ble selv avsatt i et militærkupp ledet av Michel Micombero i 1966 og gikk i eksil i Vest-Tyskland.

Ntare V returnerte til Burundi i april 1972. Kort tid etterpå startet et hutuopprør mot styresmaktene. 29. april, angivelig på befaling fra president Micombero, ble Ntare henrettet på det kongelige slottet Ibwami i Gitega, men lite er kjent om omstendighetene rundt dette. Hutuopprøret ble slått ned av Micomberos styrker, men rundt 150&nbsp;000 mennesker, i hovedsak hutuer, ble drept i de påfølgende kampene mellom ulike stammer.

Ntare V hadde sin utdannelse fra Institut Le Rosey i Sveits.  Moren hans var dronning Baramparaye (1929—2007). Han hadde en bror, prins Louis Rwagasore, som ble drept i 1961 da han var statsminister, og to søstre; prinsesse Rose Paula Iribagiza (født 1934) og prinsesse Regina Kanyange (død 1987).

## Referanser
Laurent Bonelli

**Laurent Bonelli** er en fransk sosiolog og forfatter. Han arbeider som forsker og universitetslærer ved Université Paris Nanterre.

Han har blant annet forsket på sikkerhetspolitikk, jihadisme i Frankrike og terrorisme. Mange av hans kronikker og bokanmeldelser har blitt publisert av blant andre Le Monde diplomatique. Mange av artiklene hans dreier seg om radikal islamisme og sikkerhetspolitikk i et globalt perspektiv, men han har også forsøkt å forklare fremveksten av protestbevegelsen «De gule vestene».

## Bibliografi
### Bøker
*2001 *La Machine à punir. Pratiques et discours sécuritaires* (L’Esprit frappeur) 
*2008 *Au nom du 11 septembre… Les démocraties à l'épreuve de l'antiterrorisme*, collectif (La Découverte)
*2008 *La France a peur. Une histoire sociale de l'insécurité* (La Découverte)
*2010 *L'État démantelé. Enquête sur une révolution silencieuse* – medforfatter: Willy Pelletier (La Découverte)
*2018 *La Fabrique de la radicalité. Une sociologie des jeunes djihadistes français* – medforfatter: Fabien Carrié (Seuil) 

### Artikler
*2001 «Les Renseignements généraux et les violences urbaines» i *Actes de la recherche en sciences sociales* n°136-137, mars 2001, s. 95-103. 
*2003 «Évolutions et régulations des illégalismes populaires en France depuis le début des années 1980» i *Cultures & Conflits* n°51, høsten 2003, s. 9-42. 
*2005 «Un ennemi anonyme et sans visage. Renseignement, exception et suspicion après le 11 septembre 2001» i *Cultures & Conflits* n°58, sommeren 2005, s. 101-129. 
*2007 «Quelle sécurité pour les migrants et leurs enfants ? Réflexions à partir de l’exemple Catalan» i *Tendances de la cohésion sociale* n°19, desember 2007, s. 99-119
*2018 «L'état d'urgence en permanence (1)» i *Cultures & Conflits*, n° 112, vinteren 2018, 137 sider

## Referanser
Paparazzi (sang)

**«Paparazzi»** er en sang av Lady Gaga, og den femte og siste singelen fra hennes debutalbum *[[The Fame (album)|The Fame]]*. Singelen ble lansert 5. juli 2009.

## Format og sporliste

***UK & Australian CD single**
# "Paparazzi" (Album Version) – 3:28
# "Paparazzi" (Filthy Dukes Remix) – 5:21

***Canadian & Australian iTunes remix EP**
# "Paparazzi" (Stuart Price Remix) – 3:19
# "Paparazzi" (Moto Blanco Edit) – 4:05
# "Paparazzi" (Filthy Dukes Club Mix) – 5:21
# "Paparazzi" (James Carameta Tabloid Club Edit) – 4:27

***UK & Ireland iTunes remix EP**
# "Paparazzi" – 3:27
# "Paparazzi" (Filthy Dukes Club Mix) – 5:21
# "Paparazzi" (Moto Blanco Edit) – 4:05
# "Paparazzi" (Stuart Price Remix) – 3:19
# "Paparazzi" (Yuksek Remix) – 4:47

***US iTunes Remix EP**
# "Paparazzi" (Demolition Crew Remix) – 3:55
# "Paparazzi" (Moto Blanco Edit) – 4:05
# "Paparazzi" (Stuart Price Remix) – 3:19
# "Paparazzi" (Filthy Dukes Club Mix) – 5:21

***US 'The Remixes' CD single**
# "Paparazzi" (Demolition Crew Remix) – 3:55
# "Paparazzi" (Moto Blanco Edit) – 4:05
# "Paparazzi" (Stuart Price Remix) – 3:19
# "Paparazzi" (Filthy Dukes Club Mix) – 5:21
# "Paparazzi" (James Camareta Tabloid Club Edit) – 4:27
# "Paparazzi" (Album Version) – 3:29
# "Paparazzi" (Instrumental Version) – 3:29

***French and German iTunes Remix EP/Germany 'The Remixes' CD single**
# "Paparazzi" (Moto Blanco Edit) – 4:05
# "Paparazzi" (Moto Blanco Bostic Dub) – 6:42
# "Paparazzi" (Demolition Crew Remix) – 3:55
# "Paparazzi" (Stuart Price Remix) – 3:19
# "Paparazzi" (Filthy Dukes Club Mix) – 5:21
# "Paparazzi" (Yuksek Remix) – 4:47
# "Paparazzi" (James Camareta Tabloid Club Edit) – 4:27
# "Paparazzi" (Radio Edit) – 3:28

***US iTunes Remix EP #2**
# "Paparazzi" (Chew Fu Ghettohouse Radio Edit) – 3:39
# "Paparazzi" (Yuksek Remix) – 4:47
# "Paparazzi" (James Camareta Tabloid Club Edit) – 4:27

## Referanser
Drev

**Drev** er en mekanisk kobling i form av tannhjul og kjede som griper inn i hverandre, som på en sykkel. I sykkelterminologi kalles drev også for **klinge**.

Drev brukes også som betegnelse på lagringsmedia for datamaskiner. For eksempel floppydrev betegner en diskettstasjon, eller drev for et platelager.
Forretningskjede

**Forretningskjeder** er gruppe av forretninger innenfor samme butikkjede som deler markedsprofil og forretningskonsept. Slike kjeder kan oppstå innen alle deler av bransjer og varegrupper, og både i business-to-business og business-to-consumer markeder. Slike eksempler er Bilka, Fakta, Shell og restaurantkjeden McDonald's. I 2005 ble verdens største detaljhandelskjede, Walmart, verdens største selskap basert på bruttosalg.

## Idéen med forretningskjeder
Den grunnleggende idéen med forretningskjeder er stordriftsfordeler. Man ønsker å oppnå en synergieffekt på flere nivåer. Det gjelder primært hensynet til markedsføring og innkjøp hvor det siste er spesielt viktig for lavprisforretninger. Det kan også være andre fordeler med en forretningskjede, som utdannelse, produktkunnskap og produktsortiment.

## Forskjellige eierkonsepter
En forretningskjede kan være oppbygget på forskjellige måter, alt etter eierforholdene:
* **Kapitalkjede** – sentral eier som eier alle forretninger
* **Frivillig kjede** – selvstendige lokale næringsdrivende som går sammen i et samarbeid
* **Franchisekjede** – enkeltpersoner kjøper retten til å drive en forretning med et bestemt konsept

En forretning kan også godt være en blanding av kapitalkjede og franchisekjede.

## Referanser


## Eksterne lenker
*
Regierungsbezirk Trier

**Regierungsbezirk Trier** var en Regierungsbezirk i den prøyssiske provinsen Pommern, og deretter en av tre Regierungsbezirke i den tyske delstaten Rheinland-Pfalz. Forvaltningsenheten ble opprettet i 1816 og eksisterte frem til 2000. Den hadde sitt sete i den tyske byen Trier.
Aigner-Schanze

**Aigner-Schanze** (norsk: *Aigner-bakken*), offisielt **Energie AG-Skisprung Arena**, er et skihoppanlegg i Hinzenbach i Østerrike. Anlegget består av fire hoppbakker med størrelse K85 (HS90), K40, K20 og K12. Det er eid av Union Volksbank Hinzenbach. Alle bakkene har plastdekke til sommerbruk. Ovarennet i K85-bakken har keramikkspor, men kan også brukes med kunstfrosset isspor. Normalbakken hadde renn i Sommer Grand Prix høsten 2011 og er blitt brukt i verdenscupen for kvinner siden 2012.

Anerkjent bakkerekord i K85-bakken er 98 meter, satt av Sara Takanashi (Japan) i verdenscupen 7. februar 2016. Markus Eggenhofer (Østerrike) hoppet 100 meter 6. februar 2011. I K40-bakken er rekorden 46 meter (Stefan Hayböck, 2006), i K20-bakken 22 meter (Tymoteusz Cienciała (Polen), 18. juni 2017).

## Historie
Den første hoppbakken i Hinzenbach ble bygd vinteren 1932/33. Mot slutten av tiåret ble den flyttet til et område ved Aigner-sagbruket, der dagens anlegg fremdeles ligger. Bakken måtte oppgis i 1953, og en mindre treningsbakke ble bygd et annet sted, før en ny K40-bakke kunne tas i bruk i 1958.

Skiklubben Union Volksbank Hinzenbach ble stiftet i 1977; leder var Josef Rathmayr, far til den senere kjente skihopperen Werner Rathmayr. Hoppbakken, da med størrelse K45, fikk plastdekke i 1980. Den ble imidlertid stengt i 1989, fordi den ikke oppfylte de gjeldende krav til en slik bakke. Den ble modernisert i 1996, og samtidig ble det bygd en K20-bakke som fikk plastmatter i 1998. Anlegget ble utstyrt med flomlys i 1999, og samme år startet Hinzenbach sammen med Bischofshofen og Reit im Winkl og Berchtesgaden i Tyskland ei sommerhoppuke for barn.

Byggingen av normalbakken startet våren 2006, og samtidig ble de mindre bakkene i anlegget også ombygd og modernisert. En storm med kraftig regn i august 2008 skadet de minste bakkene og forsinket byggingen av normalbakken. K85-bakken ble åpnet i oktober 2010. Byggingen av hoppanlegget ble 360 % dyrere enn opprinnelig planlagt, og ble kritisert av delstatsrevisjonen i Oberösterreich.

Etter at FIS i 2017 justerte reglene for fastsettelse av K-punkt og bakkestørrelse, ble bakkestørrelsen redusert fra 94 til 90 meter.

## Viktige renn
### Kvinner

## Referanser


## Eksterne lenker
*Union Volksbank Hinzenbach
**Union Volksbank Hinzenbach: Chronik (flere sider, besøkt 10. september 2011)
**Union Volksbank Hinzenbach: Vereinsgeschichte
**Union Volksbank Hinzenbach: Geschichte des Schanzenbaues
**Union Volksbank Hinzenbach: Die Anlage (besøkt 10. september 2011)
*Skisprungschanzen-Archiv: Hinzenbach (besøkt 10. september 2011)
*Skisprungschanzen-Archiv: Ski jump at Hinzenbach inaugurated (11. oktober 2010, besøkt 10. september 2011)
*Oberösterreichische Nachrichten: Rechnungshof: Sprungschanze in Hinzenbach zu groß und zu teuer (24. august 2011)
Nordøyvegen

**Nordøyvegen** er et veisamband som har gitt fastlandsforbindelse til Nordøyene i  Haram kommune. (tidligere Sandøy kommune) ytterst i Møre og Romsdal. 

Veisambandet har en total lengde på 37 km og har gitt fast veisamband til  innbyggere (per 1. januar 2015) på Lepsøya, Haramsøya, Skuløy/Flemsøya, Fjørtofta og Harøya/Finnøya. Prosjektet omfatter fire fjordkrysninger og opprusting/omlegging av eksisterende hovedveier på øyene til tofelts riksveistandard. Nordøyene var tidligere trafikkert av to riksveiferjesamband og en hurtigbåt. Kostnadsrammen var 5,60 milliarder kroner.

Oppstart av byggingen var i 2019. Den åpnet den 27. august 2022.

## Historie og beslutning
I 2018 ble det kjent at kostnadene trolig blir 1,2 milliarder kroner mer enn ventet, totalt 5 milliarder kroner. Fylkesrådmannen gikk inn for å stanse anbudskonkurransen umiddelbart på grunn av overskridelsene. Fylkesrådmannen anslår at de samlede kostnadene for anlegget kan bli 5,6 milliarder kroner og anbefaler at veien ikke blir bygget. Anlegget er fylkeskommunens største investering noen gang og må betales av fylkeskommunen i tillegg til bompenger. Overskridelsene vil medføre at fylkeskommunene må spare inn på andre områder og investeringsstopp de etterfølgende 10-12 årene, blant annet utbedring av videregående skoler, vedlikehold av broer og andre planlagt veier ifølge fylkesrådmannen. Fylkeskommunen hadde innen høsten 2018 brukt 280 millioner kroner på prosjektet. 

Økonomiprofessor Ola Grytten sier at alle beregningene har vist at veien verken er transportøkonomisk eller samfunnsøkonomisk lønnsom. Grytten mener det er mer lønnsomt med gratis ferjer som går hele tiden.

Fylkestinget i Møre og Romsdal vedtok 12. desember 2016 at veisambandet skal bygges. Saken var i desember 2018 på nytt oppe i fylkestinget etter budsjettoverskridelsen. Fylkestinget vedtok da med 26 mot 21 stemmer å gjennomføre prosjektet. SVs forslag om å stanse prosjektet helt fikk fire stemmer. Fylkesrådmannen anbefalte å avlyse prosjektet på grunn av store kostnader som vil tvinge fylkeskommunen til å spare blant annet innenfor skolesektoren de etterfølgende 10-12 årene.

I februar 2020 ble det kjent at fylkeskommunen kan miste statsstøtten til hurtigbåtene som går til Nordøyane i dag så snart veiforbindelsen er på plass. Dette er penger som fylkeskommunen har regnet med, men som har vært svært usikre. I så fall blir ca. 850 millioner av finansieringen i prosjektet borte og må erstattes av andre kilder.

## Deler
De enkelte deler av veisambandet:
*Bruer/fylling: Skjelten på fastlandet – Lausundholmen (Løvsøy) – Hestøya, bestående av Lepsøybrua (åpnet desember 2021), Laukebrua og Hamnaskjersundbrua.
*Burbergtunnelen, miljøtunnel på Fjørtofta.
*Haramsfjordtunnelen, undersjøisk tunnel Hestøya – Austnes (Haramsøy), åpnet desember 2021
*Nogvafjordtunnelen, undersjøisk tunnel Nogva (Skuløy/Flemsøy) – Stongnes (Fjørtofta), åpnet 2022
*Fjørtoftfjordtunnelen, undersjøisk tunnel: Kongsnes (Fjørtofta) – Myklebust (Harøy), åpnet 2022

## Kommuner og knutepunkter

 

 

## Referanser


## Eksterne lenker
* Nordøyvegen
* Vegvesenets prosjektside 
* Fv. 659 Nordøyvegen  (Møre og Romsdals fylkeskommune)
Regierungsbezirk Stralsund

**Regierungsbezirk Stralsund** var en Regierungsbezirk i den prøyssiske provinsen Pommern som eksisterte fra 1818 til 1932. Forvaltningsenheten hadde sitt sete i den tyske byen Stralsund.
Ferjeulykka ved Zanzibar 2011

**Ferjeulykka ved Zanzibar 2011** skjedde mellom 01.00 og 01.30 EAT den 10. september 2011 mellom øyene Unguja (hovedøya i øygruppa Zanzibar) og Pemba,. Med over 200 omkomne er ulykka den verste sjøulykka i Zanzibars historie. 

Ferja MV «Spice Islander» startet ruten sin i Dar-es-Salaam, der den ble lastet med passasjerer, motorkjøretøy, sekker med mat, sement og bygningsmaterialer. Ifølge overlevende virket ferja overlasta allerede fra starten av. Allikevel tok den med flere passasjer og mer last fra Unguja. Noen av passasjerene skjønte at de var i fare da ferja begynte å vippe faretruende mens den fortsatt lå i havn i Unguja, og prøvde å forlate den. Noen lyktes før ferja forlot kaia rundt 21:00 EAT. Fire timer senere, rundt 01:00 EAT, sank ferja mellom Unguja og Pemba. Overlevende og døde ble i stor grad brakt i land i Nungwi på nordspissen av Unguja.

Politisjefen i Zanzibar anslo først at i overkant av 500 mennesker kunne ha befunnet seg på ferja, som hadde lisens til å frakte opptil 600 mennesker, men det kom deretter frem at den var lasta med minst 800 mennesker, og dobbelt så mye last som tillatt. To dager etter ulykken hadde tallet på passasjerer økt til over 1000 mennesker.

Mange av passasjerene skal ha vært folk fra Pemba som var på vei tilbake fra Unguja etter å ha feira id al-fitr, som er markeringa av slutten på den muslimske fastemåneden ramadan. Denne typen ferje brukes vanligvis ikke av turister; den vanligste måten for turister å reise fra Unguja til Pemba på er med katamaraner, ikke godsferjer.
## Redningstjenesten
Redningsarbeidet etter ulykka skal ha blitt vanskeliggjort av at ulykka skjedde om natta, og av at det er sterk strøm i området. De tanzanianske myndighetene har spurt om hjelp fra andre land, deriblant Kenya og Sør-Afrika, til å bistå i redningsarbeidet. På en pressekonferanse søndag 11. september fortalte statsminister Mohamed Aboud Mohamed at antallet bekreftede døde var 197, og antallet overlevende 619, men at letingen etter flere fortsetter. Mandag meldte politimester Mussa Ali Mussa om hele 240 døde, men tallet har ikke blitt bekreftet, og to dager senere ble det meldt at dødstallet hadde økt fra 197 til 202. Det fryktes imidlertid fortsatt flere døde etter det kom frem at det hadde befunnet seg mer enn 1000 mennesker ombord. Dykkere skal lete i selve skipet, men arbeidet er utfordrende fordi ferja sank på dypt vann (nesten 400&nbsp;m), og det er sterk strøm i området.

## Referanser
Yamagatabakken

**Yamagatabakken** er en hoppbakke i Yamagata i Japan med K-punkt 95 meter og bakkestørrelse 102 meter. Bakken ble åpnet i 1987. Den har hatt renn i kontinentalcupen for menn siden 2000, og har stått på kvinnenes program med FIS-renn, kontinentalcup og verdenscup siden 2005. Tidligere har anlegget også hatt en liten bakke med størrelse K20.

I perioden 2013-15 ble den største bakken gradvis ombygd og modernisert. Etter siste fase av ombyggingen i 2015 ble bakkens størrelse økt fra K90 (HS100) til K95 (HS106), og bakken er blitt utstyrt med plastmatter, slik at den også kan brukes i sommerhalvåret. Etter at FIS i 2017 justerte reglene for fastsettelse av K-punkt og bakkestørrelse, fikk hoppbakken redusert bakkestørrelse til 102 meter, uten at selve bakken var endret.

Bakkerekorden i K95-bakken er 106 meter, satt av Sara Takanashi (Japan) i verdenscupen 22. januar 2016.

## Viktige renn
### Kvinner

## Referanser


## Kilder
*Skisprungschanzen-Archiv: Zao (besøkt 3. mars 2016)
*Skisprungschanzen-Archiv: Final renovation phase in Zao finished (17. desember 2015)
*FIS: Resultater (besøkt 3. mars 2016)
Richard Ackon

**Richard John Ackon** (født 10. oktober 1979) er en ghanesisk tidligere fotballspiller som spilte venstreving.

Etter gode prestasjoner i U20-verdensmesterskapet i 1997, ble han hentet til  i august 1997 for fire millioner kroner. Han ble da lansert som en spiller med potensial til å nå verdensklasse. Ifølge daværende Stabæk-trener Hans Backe mente mange at han kunne bli større enn Tony Yeboah. Ackon ble derimot ingen suksess i klubben til tross for å ha spilt for Ghanas A-landslag i en alder av 19 år, og fikk ikke fornyet arbeidstillatelse i 2001.

Han regnes som en av Stabæk-historiens største flopper (på grunnlag av at kjøpesummen langt nær matchet deres prestasjoner) sammen med bl.a. tidligere Arsenal-spiller Paul Davis, Jan Åge Fjørtoft og Petter Furuseth Olsen.

Han var del av s tropp til Afrikamesterskapet i 1998.

## Referanser


## Eksterne lenker
*